ย่านชุมชนเก่า: ตลาดศรีมหาโพธิ์
ที่อยู่: ตำบลศรีมหาโพธิ์ อำเภอศรีมหาโพธิ์ จังหวัดปราจีนบุรี ภาคตะวันออก
ลักษณะสำคัญ: ตลาดศรีมหาโพธิ์ เป็นชุมชนย่านตลาดการค้าในเขตตำบลศรีมหาโพธิ์ หรือที่เรียกอีกชื่อว่า "ตลาดท่าประชุม" ซึ่งถือเป็นเขตเศรษฐกิจของอำเภอศรีมหาโพธิ์ โดยบริเวณชุมชนตั้งอยู่ทางตอนใต้ของของแม่น้ำปราจีนบุรี บริเวณถนนปราจีนอนุสรณ์ ปัจจุบันภายในย่านตลาดจะพบอาคารเก่าลักษณะห้องแถวไม้ 2 ชั้น ปะปนอยู่กับอาคารพาณิชย์สมัยใหม่ และมีพื้นที่บริเวณรอบนอกของตลาดเป็นพื้นที่เกษตรกรรม โดยในช่วงปลายเดือนกันยายน พ.ศ. 2555 ที่ผ่านมา ได้เกิดน้ำท่วมบริเวณตลาดท่าประชุมสูงกว่า 40 เซนติเมตร ทำให้ร้านค้าต่าง ๆ ได้รับความเสียหายเป็นจำนวนมาก